
ANUNŢURI 


« Asociaţia Sf. Iosif cel Milostiv (sprijinită şi de Banca de Alimente) 
prin fraţii Mihai şi Adrian a lansat săptămâna trecută un apel pentru 
a-i ajuta pe cei care au suferit din cauza inundaţiilor în judeţul 
Arad. Iată rezultatele acestei iniţiative: s-au strâns 7.800 lei din care 
s-au cumpărat produse electrocasnice (un frigider, 3 aragazuri,3 cup- 
toare cu microunde) şi zeci de materiale de zugrăvit/tencuit. Acestea, 
precum şi alimentele și produsele de curăţenie donate de Banca de 
Alimente au umplut microbuzul cu care cei doi au poposit în curţile 
celor mai afectate familii. Campania continuă, căci mai este nevoie. 
Mihai, tel. 0741274368, sau banii se pot vira direct în contul 
RO25BTRLRONCRTo560766101, specificând PENTRU INUNDAŢII. 


+ Amintiri frumoase ne-au împărtăşit prin imagini copiii de la Şcoala Sf. Nicolae, care au fost timp de 5 zile într-o ta- 
bără plină de i aia şi voioşie, la Moneasa. Pentru ca totul să decurgă după cum şi-au dorit cei mici, s-au 
— ostenit o parte din dascălii lor (Tudor-Gheorghe, Cristina, lustina şi 
Giorgiana). 


* Duminica trecută ne-au bucurat cu prezenţa şi mai ales cu glasuri- 
le lor, copiii din clasa a III-a, avându-l ca ocrotitor pe Sf. 
Ştefan cel Mare de la Şcoala Sf. Nicolae (înv. Gabriela-Mădălina). 
De asemenea, seara o bună parte a obştii a fost prezentă la taina Sf. 
Maslu, la care au slujit 6 preoţi. 


* Sunt aproape 6 săptămâni de la plecarea la cele veşnice a pr. Ni- 

1 candru Cuţaru. De asemenea, acum 2 ani ne-am despărţit de Ale- 
- xandru-Dan Antoci (cel în scaun cu rotile) şi acum 5 ani de sora 
Silvia Roman. Dumnezeu să-i odihnească în pace! 


ŞTIRI 


+ Sfântul Sinod a hotărât marţi înscrierea a trei sfinţi în calendarul Bisericii Ortodoxe Române: Sf. Cuvioa- 
să Casiana Imnografa (7 septembrie); Sf. Ierarh Ioan Maximovici (2 iulie) şi Sf. Cuvios Iosif Isihastul (28 august). 
(sursa: arhiepiscopiaaradului.ro) 


* Preşedintele României, Klaus Iohannis a semnat marţi decretele pentru Legea învăţământului preuniversitar şi cea 
a învățământului superior. Religia se numără printre disciplinele care pot fi alese pentru examenul de Bacalau- 
reat. (sursa: basilica.ro) 


* Peste 80 copii din Arhiepiscopia Aradului au participat în aceste zile la sesiunea I a celei de-a IV -— a ediţii a taberei 


„Tinerețe în Ortodoxie” de la Căsoaia, organizată de Asociaţia Filantropia a Arhiepiscopiei Aradului, în parte- 
neriat cu Consiliul Judeţean şi Centrul Cultural Judeţean Arad (sursa: arhiepiscopiaaradului.ro) 

Sfântul Nectarie 
TAINELE VINDECARII SUFLETULUI 


Sfântul Nectarie 


O carte-călăuză care îi vorbeşte inimii tale despre cea mai mare bucurie: Bucuria re- 
găsirii Lui Dumnezeu. 

Intr-o lume în care valorile sunt răsturnate, cuvintele Sfântului Nectarie ne îndeamnă Fă SI 

să ne îndepărtăm de sclipirea înşelătoare a bogățiilor lumii pentru a ne reaşeza viaţa stii, - 

pe fundamentele credinţei, ale nădejdii şi ale dragostei. VINDECARII 
Descoperă o carte plină de lumină despre puterea pocăinţei şi a iubirii de Dumnezeu! SUFLETULUI 


IQ s0ofzone 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 


Foaie ortodoxă 


Numărul 21 (CXXXIV) 


Do - DUMINICA A V-A DUPĂ 
RUSALII (Vindecare celor 2 de- 
monizaţi); Sf. Sf. Mc. Pangratie; 
Prăznuirea icoanei Maicii Dom- 
nului „Îndrumătoarea” de la 
Neamţ 


L 10 - Sf. 45 Mucenici din Nico- 
polea Armeniei; Sf. Cuv. Anto- 
nie, întemeietorul mănăstirii 
Pecerska; Soborul Tuturor Sfin- 
ţilor de la Vatoped 


M 11 - Sf. Mare Mc. Eufimia — 
minunea de la Sinodul IV Ecu- 
menic; Sf. Noi Mucenici Preoţi 
din Serbia; Sf. Împărăteasă Ol- 
ga, țarina Rusiei; Sf. Cuv. Sofro- 
nie de la Essex 


Mi 12 - Sf. Me. Proclu şi Ilarie; 
Sf. Veronica, cea vindecată de 
Mântuitorul de curgerea sânge- 
lui; Sf. Cuv. Paisie Aghioritul; 
Prăznuirea Icoanei Maicii Dom- 
nului „Prodromiţa” 


J 13 - Soborul Sf. Arhanghel Ga- 
vriil; Sf. Me. Golinduh (Maria); 
Sf. Cuv. Ştefan Savaitul; Sf. Cuv. 
Sara din Egipt; Soborul Tuturor 
Sfinţilor de la Hilandar 


V 14 - Sf. Apostol Acvila; Sf. Me. 
Iust; Sf. Cuv. Nicodim Aghiori- 
tul 


S 15 - Sf. Me. Chiric şi lulita; 
Sf. Cneaz Vladimir, luminătorul 
Rusiei 


( 


XIMIHA 


pentru suflet 


_ me zeu drbiae e 


9 iulie 2023 
Pr. Ștefan 


Credinţa lucrătoare 
vs. 
DOLCE FAR NIENTE 
(„dulcea trândăvie”) 


/ 
Lp i 


[4 [4 Aşteptarea lui Dumnezeu de la noi creşte an 
de an, de la duminică la duminică. 


După ce vom fi judecaţi? După ce am făcut cu harul pe care ni l-a dat 
Dumnezeu. Este acelaşi har care s-a revărsat peste Apostoli la Cincize- 
cime şi prin care noi am primit harul lui Dumnezeu, prin Tainele Bise- 
ricii, prin învăţătura de credinţă, prin poruncile date de Dumnezeu şi 
propovăduite de Apostoli. Am primit harul precum primeşte lumină un 
om care are o lumânare stinsă, de la cel care are lumina. Pentru această 
lumină vom fi judecaţi: dacă am hrănit-o, dacă am avut untdelemn, 

dacă am agonisit acest untdelemn prin care lumina să 
ardă sau dacă am lăsat să se stingă harul. 


Aşteptarea lui Dumnezeu de la noi creşte an de an, de la 
duminică la duminică. 


În lume, după căderea în păcat, există o ceaţă provocată 
de acesta şi o dezordine. Această ceaţă ne este nouă înşe- 
lătoare. Ne ameţeşte, ne înşală, ne adoarme, ne provoacă 
visuri mincinoase, părându-ni-se că acesta este viaţa. De 
aceea şi zicem într-un din cântările de la înmormântare, 
căci acolo se spun toate pe faţă, aşa cum spune totul pe 
patul de moarte, că „viaţa aceasta este umbră şi vis”. 


Trebuie să înţelegem că e nevoie să ieşim din această 
umbră, din acest vis, din această înşelare cu care duhul 
acestei lumi ne intoxică. Putem să trăim în acest „dolce 
far niente” până la sfârşitul vieţii. Să luăm chiar şi o hai- 
nă creştină şi aşa să ni se pară că suntem bine. Dar la 
sfârşitul vieţii — şi să nu fie aceasta! — vom constata că 
dracii cer sufletul nostru. 


Noi suntem într-un somn al vieţuirii autiste, în care ui- 
tăm de Dumnezeu, căci ajungem să vorbim într-un fel şi 
să acţionăm într-altul. Trăim într-un spaţiu autist, al 
lumii noastre nedeschise spre cerul lui Dumnezeu decât 
numai cu vorba, după cum zice proorocul Isaia: „poporul 
acesta se apropie de Mine cu gura și cu buzele Mă cin- 
steşte, dar cu inima este departe, căci închinarea înaintea 
Mea nu este decât o rânduială omenească învățată de la 
oameni” (Isaia 29, 13). 


Stăm în lumea aceasta ca într-un înfricoşător ger al mor- 
ţii, care bântuie din toate părţile şi care ne strâmtorează. 


Cu puterea binecuvântării Tale fă-mă în stare să 


Î grăiesc şi să lucrez în toată vremea spre slava 
i Ta cu duh curat, cu smerenie, răbdare, dragos- 
i te, blândeţe, pace, curaj şi înţelepciune, dându- 
ÎI mi de-a pururea seama de prezenţa Ta. Doam- 
i ne Dumnezeule, în necuprinsa Ta bunătate, 

i arată-mi calea voii Tale, şi dă-mi să umblu în 
i faţa Ta fără păcat. Rugăciunea după gustarea de 
[iz] . . 597 
; dimineaţă 
EI 
la] 
i Prin puterea iubirii Tale, fă-mă să mă ţin cu tă- 
i rie de ceea ce este bine. Păzeşte-mă de tot cu- 

| vântul sau fapta care strică sufletul; de orice fel 


| de pornire care nu-Ti este bineplăcuta Tie şi-l 

| răneste pe aproapele meu. Învaţă-mă ce trebuie 
i să spun şi cum trebuie să vorbesc. Iar dacă e 

i voia Ta să nu răspund, fă-mă să tac în duh de 

|| pace, în care să nu întristez, nici să-i rănesc pe 

i semenii mei. Aşează-mă în calea poruncilor Ta- 
le şi până la ultima mea răsuflare să nu mă laşi 
i să rătăcese departe de lumina îndreptărilor Ta- 


ile, astfel ca poruncile Tale să fie singura lege a 
i fiinţei mele pe acest pământ în veci. 

Cine adoarme în ger moare! Trebuie să 
stăm treji, ca să nu îngheţăm, căci spune Sf. Ap. Pavel: 
„să nu dormim ca şi ceilalţi, ci să priveghem şi să fim 
treji” şi: „Duhul să nu-l stingeţi” (I Tes. 5, 6; 19). De ace- 
ea, prima cerere de la Sf. Liturghie după Prefacerea Sfin- 
telor Daruri este: „Şi să fie Impărtăşania aceasta spre 
trezirea sufletului...”. Înseamnă că este un somn al sufle- 
tului, care este rău. 


Ce ne trezeşte pe noi din acest somn autist? Credinţa 
tare! Iar credinţa are 3 izvoare de apă vie, pe care se spri- 
jină: 


- conştiinţa (al omului cel lăuntric, al inimii) pe care nu 
trebuie să o acoperim cu viclenia şi autovictimizările. 


- creaţia şi lumea toată pe care o vedem că merge atât de 
perfect, din care putem înţelege că este un Dumnezeu 
negrăit de bun şi de milostiv. 


- învăţătura pe care ne-o dă direct Fiul lui Dumnezeu 
coborât între noi. 


Însă dacă ne luăm cu lucrurile lumii acesteia, vom uita şi 
de credinţă, şi de Dumnezeu, iar acele izvoare se vor 
astupa şi ne vom trezi că viaţa noastră este o băltoacă 
urât mirositoare, iar noi nu creştem duhovniceşte. Tre- 
buie să curăţim aceste izvoare, aşa cum părinţii noştri de 
la sate curăţau izvoarele şi fântânile, ca să aibă apă bună. 
Iar curățirea se face prin iubirea de Dumnezeu şi de 
aproapele. 

De curând am avut o discuţie cu cei 
mai tineri dintre enoriașii noştri des- 
pre cum să fie responsabili. Am în- 
cercat să-i învăţ să-şi însuşească un 
spirit de mulţumire faţă de şi pentru 
faptul că fac parte din obştea biseri- 
cii noastre, pentru toate pe care le 
primesc aici (activităţi, spaţiu de 
joacă, un loc plin de frumuseţe). 


Apoi le-am cerut să se gândească la 
câteva fapte prin care să-şi arate 
mulţumirea faţă de cei din jurul lor 
în timpul petrecut la Biserică 
(părinţi, bunici, etc.). Şi le-am spus 
că mulţi dintre adulţi (în special fe- 
meile) nu se bucură când văd cum se 
poartă ei în curtea Bisericii şi mai 
ales la toaletă. Dacă nu vom lucra cu 
râvnă să ne învăţăm copiii cum să se 
poarte în spaţiul public, ei nu vor şti 
niciodată să fie cu bună cuviinţă şi 


Nu-i greu a-i 


MaxiMina 


Fapta care sporește 
frumuseţea locului 


Pr. Josiah Trenham 


respect. 


Îmi aduc aminte că atunci când eram 
copil, tatăl meu m-a învăţat cum să 
mă port când merg în oraş, la cofetă- 
rie, restaurant. Şi a insistat în mod 
deosebit să mă înveţe ca după ce fo- 
losim toaleta, să lăsăm acel loc chiar 
mai curat decât l-am găsit. Spunea 
că prin aceste gesturi mărunte pu- 
tem schimba ceva, putem să adău- 
găm frumuseţe şi bună cuviinţă 
acestei lumi. Adică nu doar să mă 
spăl pe mâini şi apoi să nu arunc 
prosopul de hârtie pe jos, ci mai 
mult, chiar să îl iau pe cel pe care l- 
am găsit aruncat sau să şterg chiuve- 
ta dacă nu arată bine. 


Aceasta este atitudinea unui creştin 
în spaţiul public! 


Acestea le-am spus copiilor noştri şi 


A d 


[] 


Nu-i greu a-i învăţa pe alţii, 

e greu a mă-nvăţa pe mine, 

- dar altfel cum mi-ar fi, Lisuse, 
umblarea vrednică de Tine? 


Ajută-mi ochilor să vadă, 
ajută-mi inimii să creadă, 
ajută-mi vieţii să Te poarte, 
Iisuse vrednic, pân-la moarte. 


i-am mai întrebat: cum credeţi că 
veţi fi priviţi de către adulţi dacă 
„ajutaţi” la degradarea locurilor pu- 
blice? Vor zice că nu aveţi niciun pic 
de respect pentru celălalt. Copiii au 
înţeles ce am vrut să le spun, aşa că 
am adâncit un pic problema. Dacă 
mă port astfel, lăsând dezastru în 
urma mea când vin la biserică, nu 
doar că arăt că nu-mi pasă de acel 
loc, ci mă cred atât de important în- 
cât consider că este nevoie ca altci- 
neva să vină şi să curețe în urma 
mea: să curețe altul, e treaba lui, nu 
a mea... 


Creştinul trebuie să se poarte după 
numele pe care îl are în orice loc, cu 
atât mai mult în biserică, unde intră 
în contact cu ceilalţi şi prin atitudi- 
nea sa poate crea bucurie sau, dim- 
potrivă, neplăcere. 


Versuri 


învăţa pe alţii 


Traian Dorz 


E mult când îi îndrept pe alții, 
dar mai mult când mă-ndrept pe 
mine, 


cuvântul nu mi-l cred cu toții, 
dar viaţa-mi crede orişicine. 


Să nu pot judeca pe alții 

cât nu mă-ncerc întâi pe mine, 
că-n viața altora-ncolţeşte 
ce-n viaţa mea rodeşte bine. 


Să poată să-mi renunțe trupul 
mereu spre-a duhului solie, 
nainte ca s-o cer la alții, 
să-mi cer neprihănirea mie. 


Nu-i greu a-i stăpâni pe alţii, 

e greu a mă jertfi pe mine, 

- dar cum mi-ar fi, lisuse, altfel 
viața vrednică de Tine? 

Câteva întâmplări cu 


SE .PAISIE 


AGHIORITUL 


Mlitropolitul Atanasie de Limassol povesteşte despre o 
întâmplare la care a fost martor în Sf. Munte. În acea 
vreme Sf. Paisie era plecat în Sinai. Mitropolitul a stat la 
mănăstirea Cutlumuş şi într-o zi a ajuns acolo un grup 
de pelerini care au cerut să fie primiţi pentru o noapte. 
Între timp, la arhondaric a sunat telefonul. Era Sf. Paisie 
din Egipt, care le-a spus să-i primească pe acei 20 de 
pelerini americani. Părintele care se ocupa de oaspeţi a 
rămas interzis şi s-a întors la grup. Erau într-adevăr 20 
şi când i-a întrebat de unde sunt, ei i-au spus că au venit 
tocmai din America să-l vadă pe Gheronda Paisie. 
I-au mai spus că au avut marea bucurie să petreacă un 
timp cu el şi să-i asculte cuvântul. Părintele de la Cutlu- 
muş a rămas mut: Cum să-l întâlniți, că e plecat în Sinai 
de câteva săptămâni şi nu se întoarce curând. Nu, pă- 
rinte! I-au răspuns americanii. De la chilia sa venim 
acum şi suntem bucuroşi că ne-a primit şi ne-a vorbit... 
Aşa era părintele Paisie... 


XXX 


În anul 1977, Cuviosul Paisie împreună cu Părintele Va- 
sile, egumenul de atunci al Sfintei Mănăstiri Stavroniki- 
ta, au vizitat Australia pentru a-i ajuta duhovniceşte pe 
grecii ortodocşi care locuiau aici. De remarcat este faptul 
că atunci când zburau cu avionul deasupra Siriei, Părin- 
tele Paisie a simţit harul datorat asceţilor care s-au 
nevoit în pustiurile siriene, precum şi atunci când se 
aflau deasupra Sfintelor Locuri. În legătură cu Australia, 
el a spus că, în cele din urmă, acel loc avea să fie sfinţit 
cu sângele mucenicilor şi cu sudoarea cuvioşilor părinţi. 


XXX 


Sf. Paisie povesteşte momentul emoţionant al întâl- 
nirii sale cu Mântuitorul nostru. Era în dimineaţa 
zilei de după sărbătoarea închinată Cinstitului Inainte- 
mergător (la 25 mai 1977, după sărbătoarea „A treia afla- 
re a capului Sfântului Ioan Botezătorul”): „Deodată pe- 
retele chiliei de lângă pat a dispărut şi L-am văzut pe 
Hristos în lumină, la o distanţă cam de şase metri. Pă- 
rul Lui era blond, iar ochii albaştri. Nu mi-a vorbit ni- 
mic şi nici nu a privit la mine, ci puţin într-o parte. Nu 
Îl vedeam cu ochii trupeşti, căci în astfel de trăiri este 


totuna dacă sunt deschişi sau închişi, ci Îl vedeam cu 
ochii sufletului. Când L-am văzut, m-am gândit: 
<<Cum de au putut să scuipe un astfel de Chip? Cum de 
au putut netemătorii de Dumnezeu să răstignească un 
astfel de Om? Cum de au putut să bată cuiele într-un 
asemenea Trup? Vai! Vai! Vai!>> Am rămas încreme- 
nit. Ce dulceaţă am simţit! Ce bucurie! Nu pot să ex- 
prim în cuvinte această frumuseţe. Era ceea ce se spu- 
ne: <<Frumos mai mult decât fiii oamenilor> >. Nu am 
mai văzut niciodată un astfel de Chip. O singură dată 
am văzut — nu-mi amintesc unde — o icoană care semă- 
na oarecum. Merită ca cineva să se nevoiască mii de 
ani pentru ca să vadă, fie şi numai pentru o singură 
clipă, această frumuseţe. Ce lucruri mari şi negrăite se 
pot dărui omului şi cu ce nimicuri ne ocupăm noi!” 


XXX 


Sf. Paisie era un rugător pentru întreaga lume. Se 
ruga pentru toţi, aşa cum se ruga pentru sine. Rugăciu- 
nea sa era neîn-cetată, din inimă, curată şi rodnică. O 
împărțea în trei părţi. O parte pentru el însuşi, una pen- 
tru vii şi una pentru adormiţi. Dar în realitate se ruga 
mai mult pentru ceilalţi decât pentru sine. 


Işi generaliza rugăciunea pentru a-i cuprinde pe toţi oa- 
menii. Atunci când se ruga pentru cazuri deo-sebite, de 
pildă, pentru un tânăr care se abătuse de la calea lui 
Dumnezeu, adăuga: „Pomeneşte, Doamne, şi îi ajută pe 
toți tinerii!” Sau atunci când se ruga pentru un oarecare 
bolnav, Nicolae, completa: „Pomeneşte, Doamne, şi pe 
toţi Nicolaii!” 


La aceasta îl ajuta citirea Psaltirii pentru diferite cazuri, 
aşa cum le însemnase Sfântul Arsenie, cu diferenţa că el 
generaliza cazurile. De pildă, primul psalm este pentru 
sădirea şi rodirea viei şi copacilor. După ce citea psal- 
mul, îl ruga pe Dumnezeu nu numai pentru copacii de 
curând plantați, ci şi pentru pruncii, care se zămislesc în 
pântecele mamelor, ca să aibă binecuvântarea lui Dum- 
nezeu din început şi să rodească. De asemenea, atunci 
când psalmul se referea la furtună, spunea: „Hristoase al 
meu, nu vezi furtuna lumii? nu vezi cât de mult s-a tul- 
burat lumea?” Şi se ruga ca împreună cu tulburarea mă- 
rii să liniştească Dumnezeu şi omenirea tulburată. Astfel 
rugăciunea sa îmbrăţişa întreaga lume. 

Oamenii lui Dumnezeu 


Sf. NICODIM AGHIORITUL 


sau 
chemarea la dragostea dintâi 


[4 [4 Binecredincioşii creştini trebuie să se împărtăşească des cu Dumnezeiescul Trup şi Sânge al Dom- 
nului. (Sf. Nicodim Aghioritul) 


Secolul al XVIII-lea a adus profun- 
de şi ireversibile schimbări în primul 
rând în mentalitatea oamenilor. În- 
cepute în domeniul culturii în sânul 
vechii Europe Occidentale, acestea s- 
au răspândit cu rapiditate şi pe alte 
continente, întorcându-se apoi sub 
forma modificărilor politice şi inven- 
ţiilor tehnice care au bulversat lumea 
întreagă, resimţindu-se până azi, ca 
replici ale puternicului seism din 
secolul luminilor. Pe de altă parte, 
ortodocşii gemeau sub jugul neştiin- 
ţei şi al prigoanei otomane. În acest 
zbuciumat veac al XVIII-lea, Făcăto- 
rul cerului şi al pământului Şi-a gătit 
şi aşezat om în lumea care se înde- 
părta tot mai mult de El. Sf. Nicodim 
a fost una din trâmbiţele prin care 
Duhul a vestit pericole şi a chemat la 
dragostea dintâi. 


Darurile lui Dumnezeu 


Sfântul s-a născut la mijlocul acelui 
secol, într-o insulă a Greciei care era 
de 400 de ani sub stăpânire veneţia- 
nă. Atmosfera cosmopolită (exista şi 
consulat francez, pentru că afacerile 
occidentalilor erau înfloritoare), pe 
care o va întâlni şi la Smirna, oraşul 
cu una dintre cele mai serioase aca- 
demii ale timpului, unde a învăţat, îi 
va marca personalitatea: Sf. Nicodim 
nu a fost niciodată un extremist, ac- 
ceptând cu dragoste pe fiecare, dar 
fiind şi mai cu dragoste de Dumne- 
zeu şi Biserica Sa. 


Copilăria i-a fost marcată de dascălul 
din locurile natale, Hrisant — unul 
dintre cei mai învăţaţi greci de 
atunci şi frate de sânge cu Sf. Cosma 
Etolul. Hrisant i-a deschis gustul 
pentru învăţătură atât teologică, cât 
şi laică, pentru limbi străine, dar mai 
ales dragostea pentru ortodocşii atât 
de asupriţi de turci. Și datorită lui, 


Sf. Nicodim a ajuns un adevărat teo- 
log şi enciclopedist (poate ultimul, 
de talia marilor Părinţi). 


Purtarea ireproşabilă pe care a ară- 
tat-o de mic şi dragostea de carte, 
care i-au pus în valoare extraordina- 
ra capacitate intelectuală cu care l-a 
înzestrat Dumnezeu (ştia pe de rost 
aproape toată Scriptura şi majorita- 
tea operelor Sf. Părinţi), l-au făcut pe 
Sf. Nicodim să fie foarte iubit de pro- 
fesori şi colegi. Faţă de aceştia se 
purta cu multă dragoste şi grijă, aju- 
tându-i la învăţătură. „În căsuţa în 
care sta el, locuiau alţi doi colegi 
fraţi, dintre care unul... ne spunea: 
noi stăteam toată noaptea şi învă- 
țam la lampă, iar el de multe ori se 
deştepta din somn şi ne spunea: cul- 
caţi-vă să vi se odihnească mintea, 
ca să ştiţi bine lecţiile.” 


Întâlnirile providenţiale 


Doi oameni i-au marcat viaţa de du- 
pă absolvirea şcolii: Sf. Macarie al 
Corintului, care i-a descoperit vasta 
cultură în primul rând teologică şi 
putere de muncă, dar mai ales Cuvi- 
osul Silvestru de Cezareea, unul din- 
tre marii rugători ai acelei perioade, 
care l-a învăţat tot ce ştia despre Ru- 
găciunea inimii. Chipul dumnezeiesc 
al acestuia din urmă l-a făcut pe Sf. 
Nicodim să se înstrăineze de orice 
lucrarea lumească şi să ia calea 
Athosului, la 26 de ani, pentru tot- 
deauna. 


Ascet şi scriitor 


Odată cu tunderea în monahism, 
viaţa sa extrem de riguroasă s-a con- 
centrat, precum vârful unei sulițe, 
înspre trăirea neîncetată a porunci- 
lor lui Dumnezeu, asceză aspră şi 
rugăciune. Însă planul lui Dumnezeu 
cu Sf. Nicodim avea în vedere şi altă 


lucrare. Într-o zi, Maica Domnului 
pe care el o iubea în mod deosebit, 
l-a cercetat în vedenie şi i-a spus: „Te 
binecuvântez, fiul meu Nicodim, şi 
îți dau putere să scrii!”. 


De acum vor începe 30 de ani de 
osteneală în a căuta, aduna, citi, co- 
recta şi dărui tuturor ce avea mai de 
preţ Muntele Athos: manuscrisele 
Sfinţilor Părinţi ai Bisericii, în limba 
vorbită și cu explicaţii pe înţelesul 
tuturor, căci Sf. Nicodim a dorit ca 
tot creştinul să poată citi şi cunoaşte. 
Este vorba de peste 200 de scrieri — 
fie editări, fie creaţii proprii din toa- 
te domeniile bisericești. Sf. Nicodim 
ne-a dăruit Filocalia (principalele 
scrieri despre rugăciune şi asceză), 
Everghetinosul (colecţia de învăţă- 
turi practice din Paterice), Pidalio- 
nul (toate canoanele Bisericii), Noile 
canoane ale Maicii Domnului (care 
de atunci şi până astăzi sunt la mare 
cinste şi citire în primul rând în 
Athos), Noul Martirologhion. Aceas- 
tă ultimă carte cuprinde vieţile sfin- 
ţilor mărturisitori pentru Hristos de 
după cucerirea Constantinopolului 
de către turci. Sf. Nicodim i-a iubit 
în chip deosebit şi le-a dăruit rugă- 
ciuni şi slujbe, încercând astfel să-i 
întărească pe grecii din timpul său, 
care slăbiseră în credinţă. 


Iubirea dumnezeiască va salva lumea 
prin rugăciune neîncetată şi deasa 
Impărtăşanie. Acesta este mesajul 
pe care Sf. Nicodim l-a lăsat prin 
viaţă şi cărți. EI a învăţat Biserica (şi 
pe fiecare credincios) să-I fie stator- 
nică Mirelui său, mai ales în vremu- 
rile de acum, să nu întoarcă privirea 
după falşii miri ai postmodernităţii. 
Sfântul a iubit Biserica şi L-a iubit 
mai ales pe Dumnezeu. Acesta este 
duhul pe care ni l-a transmis şi care 
a atins cu timpul teologi, monahi şi 
mai ales mulţime de popor. 

Sensurile 


UTRENIEI 
(3) 


Preot Lucian 


Citirea Evangheliei duminica, la praznicele împără- 
teşti şi la sărbători simbolizează venirea lui Hristos în 
lume şi învăţătura Lui mântuitoare. Duminica se citesc 
pe rând, cele 11 evanghelii ale Învierii, care reprezintă 
numărul celor 11 apostoli rămaşi după Inviere. Preotul 
care citeşte Evanghelia stă atunci pe latura de miază- 
noapte a Sfintei Mese deoarece acolo este aşezat capul 
Mântuitorului din icoana numită Epitaf sau Punerea în 
mormânt. Preotul îl simbolizează pe îngerul care a vestit 
femeilor mironosiţe Învierea. Scoaterea Evangheliei în 
mijlocul Bisericii este de fapt arătarea pentru noi, cei de 
azi, a minunii Învierii, precum şi vestirea ei în toată lu- 
mea. 


Slujba continuă cu citirea Psalmului 50, un psalm prin 
excelenţă de umilinţă. Psalmul 50 este întrebuințat încă 
din vechime în rânduiala Utreniei. 


Partea a doua a Utreniei are în conţinutul său Canoa- 
nele. Canoanele sunt structurate în 9 cântări sau ode. 
Fiecare cântare este formată din mai multe tropare care 
se citesc, aşezându-se între ele câte un stih. Sfârşitul fie- 
cărei ode este marcat printr-o stihiră care se cântă, pur- 
tând numele de Catavasie. Canoanele sunt utilizate în 
rânduiala Utreniei mai mult în practica mănăstirilor. La 
parohie, în general, din conţinutul Canoanelor se cântă 
doar Catavasiile. Prin conţinutul lor, Catavasiile repre- 
zintă întotdeauna o condensare sub formă de laudă a 
istoriei mântuirii. În cursul rânduielii Utreniei, Canonul 
reprezintă un punct de trecere de la vechi la nou, de la 
întuneric Ia lumină. 


Înainte de cântarea a 9-a a Canonului, cădind alta- 
rul, iar mai apoi întreaga Biserică, preotul exclamă: Pe 
Născătoarea de Dumnezeu şi pe Maica Luminii întru 
cântări cinstindu-o să o mărim. Dacă avem în atenţie 
mesajul pe care ni-1 transmit Catavasiile, prezentând 
istoria mântuirii de la prefigurările şi profeţiile mesiani- 
ce ale Vechiului Testament, până la întruparea lui Hris- 
tos din Sfânta Fecioară, atunci vom înţelege de ce ultima 
cântare a lor este precedată de această exclamaţie: Pe 
Născătoarea de Dumnezeu... să o mărim. 


Dacă avem în atenţie faptul că rânduiala autentică, păs- 
trată în practica mănăstirilor, Utrenia se săvârşeşte în a 

doua parte a nopţii, spre ivirea răsăritului şi că această 
Cântare a 9-a a Canonului premerge Luminândei (iar 
Luminânda este imnul ce se cântă în zori, la ivirea răsă- 
ritului, motiv pentru care și poartă acest nume), atunci 
vom înţelege că expresia aceasta metaforică Maica Lu- 
minii se referă şi la bucuria ivirii luminii peste fala pă- 
mântului, deci a unei noi zile. 


Sosirea luminii creează o stare de jubilaţie duhovniceas- 
că: izbăvit de întuneric şi restaurat în demnitatea sa 
iniţială, omul regăseşte la sfârşitul Utreniei locul său de 
stăpân în concertul cosmic. El cheamă la laudă mai întâi 
creaţia sensibilă şi nevăzută: Lăudaţi pe Domnul din 
ceruri, lăudaţi-L pe El întru cele înalte. Lăudaţi-L pe El 
toți îngerii Lui, lăudaţi-L pe El toate puterile Lui. Lău- 
dați-L pe El soarele şi luna, toate stelele şi pământul. 
Aşa are loc trecerea spre momentul Laudelor. 


Stihirile laudelor reprezintă compoziţii noi de inspiraţie 
creştină, alcătuite de diferiţi imnografi din secolul al VI- 
lea înainte şi care au intrat treptat în cult. Laudele preas- 
lăvesc lucrările lui Dumnezeu în creaţie şi în istoria lui 
Israel. 


Această cântare de laudă cosmică se încheie revărsându- 
se într-o preaslăvire a Treimii pe care Doxologia care 
urmează cântată duminica şi în sărbători nu face în fond 
decât să o dezvolte. Doxologia este şi ea provocată de 
către preot prin exclamaţia: Slavă Ție Celui ce ne-ai ară- 
tat nouă lumina!, expresie ce comportă iarăşi două înţe- 
lesuri: o dată bucuria întrupării Fiului lui Dumnezeu- 
Lumina lumii-şi totodată bucuria cosmică pentru soarele 
ce străluceşte pe cer chiar la momentul acesta al cântării 
doxologiei. Doxologia este un imn cu caracter trinitar, 
alcătuit în cinstirea Treimii. 


Teologia Uitreniei rezumă în conţinutul său întreaga ico- 
nomie a mântuirii, privită drept trecerea de la întuneric 
la lumină. Dacă la începutul Utreniei apare pregnantă 
„ideea arătării Domnului în lume ... sub aspectul naşterii 
Sale, ... spre sfârşitul ei semnificaţia aceasta este sublini- 
ată prin elemente privitoare la Înviere”. 

CUVINTE 


DIN BĂTRÂNI 


(1) 


De curând, unul dintre părinţii noştri ne făcea atenți la cât de puţin respect 
mai au parte bătrânii în ziua de azi. Ca atare ne vom sili să le (re)aducem 
cuvintele în vieţile noastre, presărând în foaia MaxiMina, din când în când, 
câte o pagină cu astfel de ziceri de folos pe care părinţii sau bunicii noştri 
ni le-au spus şi care ne-au rămas în minte şi în inimă, călăuzindu-ne viața 


în chip curat şi cuviincios. 


Teodora 


Eu nu am avut parte de bunici prea 
multă vreme întrucât erau din Basa- 
rabia şi rămăseseră acolo. Ca atare, 
nu rețin cuvinte de la ei, dar modelul 
lor viu a fost cel care a vorbit în lo- 
cul lor. Prima mea imagine despre o 
persoană care se închina în faţa icoa- 
nelor a fost a bunicului meu patern, 
Ioan, care avea candelă şi făcea ru- 
găciune la icoană. La fel, bunica Teo- 
dora, prin dragostea ei — nemanifes- 
tată prin îmbrăţişări şi sărutări, dar 
pe care o simţeai până în adâncul 
sufletului — a fost prima persoană 
care mi-a cerut să cânt Hora Unirii, 
având în vedere contextul istoric în 
care trăiam şi din cauza căruia nu 
prea ne vedeam. Ei erau într-o ţară 
separată şi am fost în vizită acolo. 
Despre post am învăţat tot de la ei. 
Într-un post al Maicii Domnului i- 
am văzut mâncând mâncare simplă 
(vinete coapte, pâine şi roşii). Exem- 
plul lor era mai grăitor decât cuvin- 
tele. Bunicii sunt cei datorită cărora 
eu şi cei ai mei suntem în Biserică. 


Anişoara 


Eram într-o vacanţă (deja lucram în 
învățământ) la ţară la bunici 
(Voivodeni, lângă Sebiş). Stătusem 
în gazdă la o familie a unui ofiţer de 
armată, iar soţia acestuia îmi spu- 
nea: „Anişoara, când vii de la lucru, 
stai şi tu 5 minute şi te odihneşte.” Și 
mă duc eu la ţară, iar la amiază i-am 
zis bunicii Floriţa că vreau să mă 
culc. Ea îmi zice: „Când e ziua mai 
mândră, tu să te culci?! Ia lucrul ăla 
în mână şi fă ceva! (de cusut, adi- 
că). De atunci, pentru că o respec- 
tam, nu m-am mai odihnit, ci am 
lucrat. Poate mi-a fost învăţătură şi 
pentru mai târziu, ca să muncesc 
Zlua. 


Ioan 


„Cruţă de vârful sacului!” Aceasta 
înseamnă că dacă ai ceva pus deo- 
parte, să nu risipeşti, ci să fii ponde- 
rat. Este o vorbă pe care am auzit-o 
de la tatăl meu, Ioan, originar din 
Maramureş. 


Andreea 


Bunica mea, Etelka, (din Arad) care 
era de altă religie, m-a crescut îm- 
preună cu bunicul. Când eram mai 
mare şi mai stăteam de vorbă, îmi 
dădea câteva sfaturi. Îmi zicea să mă 
gândesc de mai multe ori şi abia 
după aceea să vorbesc. Şi îmi mai 
spunea să fiu cuminte ca fată şi 
cumpătată, că e mai bine să-ţi spună 


cineva proastă dacă refuzi o relaţie 
necuviincioasă, decât să păţesc alte 
lucruri. 


Albinuţa 


O numesc bunică pe Otilia, femeia 
care m-a crescut la Veţel (jud. Hune- 
doara), căci bunicii şi părinţii lucrau. 
Îmi amintesc că mă punea mereu să 
mă rog, la masă şi la culcare. Uneori 
îmi era frică noapte, dar ea îmi zicea 
să nu-mi fie frică pentru că nu sunt 
singură, ci îngerii şi sfinții sunt tot 
timpul cu noi. Cu ea mergeam la bi- 
serică, mă ducea să mă spovedesc şi 
să mă împărtăşesc. În timpul Litur- 
ghiei stăteam pe un scăunel, la pici- 
oarele ei, şi desenam, dar auzeam tot 
ce zice părintele. O dată am auzit că 
ne-a zis că am venit la Cină şi Mirele 
ne primeşte pe toţi, masa fiind îm- 
belşugată. Iar eu, ca şi copil, mă în- 
trebam de ce zice cină, dacă e dimi- 
neaţă, şi unde e mâncarea. Abia apoi 
când mi-a explicat bunica, am înţe- 
les... 


